# Euskal Herriko bidaia-gida/Ibilbideak/Uretsen bidea. Aretxabaletako bainuetxeen bila

Aretxabaleta eta Eskoriatza herrien inguruan dauden ibilbide nagusietako bat da hau, Urkulu urtegira hegoaldetik, Mendiola eta Areantza auzoetatik, hurbiltzen dena. Gero urtegia utzita beste bide batetik jaisten da herrira Areantzako abeletxetik eta Bolinaga auzotik.

## Ibilbidea
### Otalora bainuetxeko uretsa

Aretxabaletako anbulategi ondotik igarota aurkituko dugu bainuetxeko uretsa, Deba ibaiaren ondoan. Uretsa esaten zaio sufre kontzentrazio altuko iturriari. Hori, bainuetxetik geratzen den arrasto bakarrenetarikoa da. Egun ez du ur jariorik. Ibilbide guztian zehar marra berde eta zuriek gidatuko gaituzte.

### Ibarrako uretsa

Herriko plaza zeharkatu eta Eskoriatzarantz doan bidegorria jarraituko dugu Urkuluko oinezko sarbidera iritsi arte. Alboan, sufrezko iturria dago garai bateko Bainu Zaharren oroigarri gisa. Ur hauek gaitz batzuen kontra erabili ziren eta oraindik ere oso ur estimatuak ditugu.

### Bainuetxeko Garbilekua

Gorantz lantegi artetik doan errepidea jarraitu eta eskuinerantz doan pistatik gora egingo dugu. Pistatik 20 metrora eta eskuinera, lizar bakan batzuek harrera egiten diote Bainuetxetik geratzen den arrasto bakarrenetako horri.

### Iturriondo parkea

Hareazko pistatik gorantz eginez parke horri harrera egiten dion panela aurkituko dugu. Zuhaitz eta zuhaixka espezie ezberdinez osaturiko parkean zehar murgilduko gara. Hemendik irtetean, aurrez aurre Kurtzebarri, eta ezkerrean Orkatzategi, Amezkueta eta Iruatxeta mendiak bistan ditugu. Berehala, harrizko uhaska batekin egingo dugu topo.
* Mendiolara igotzeko bidezidorra.
* Iturria Mendiolan
* Mendiola

### Mendiolako elizatea

Hareazko pista bukatzean, Arientzako Bolinaga auzorantz doan errepidea hartuko dugu eta 400 metrora, Arantzasarrri baserria ezkerrean utzita, eskuinerantz doan herribidetik gora egingo dugu, ziburua gaindituz. Bertan, Udalaitz, Muru, Anboto, Orixol, Apotza, Untzila, Kurtzebarri eta Atxorrotzeko ikuspegi ederra. Ibilbidea jarraituz, Mendiola elizateko Olabena baserriaren ondora iritsiko gara.

### Mendiolako iturria

Elizbidea jarraituz San Joan Bataiatzailearen elizara iritsiko gara. Elixakoa baserriaren parean mineral ugariko2iturri hori aurkituko dugu. Eskuin aldean, elizateko kanposantua.
* Mendiola, San Joan Bataiatzailea Eliza
* Arranoa
* Anboto, Mendiola, Aretxabaleta, eta Udalaitz.

### Bertako basoa

Errepidea utziz eta burdinazko langa gaindituz goranzko larreen arteko bidezidorretatik zehar, mandobidera iritsiko gara. Ezkerrerantz jarraituz, bertako zuhaitzez osaturiko basoan sartuko gara.

### Altziniturri

400 metro egin ondoren mandobidea utzi eta beheranzko basopista jarraituko dugu. Kilometro erdira beste bidegurutze batean zuzen jarraitu egurrezko hesia ikusi arte. Hesia pasatu eta gaztainondoetatik gertu, errekastoaren beste aldean, Arientza elizateko Altziniturri uretsa aurkituko dugu. Analizatu gabeko urak dira baina bere usain eta zaporean erraz antzematen da bere nortasun sufretsua.
* Pinudia Mendiolan
* Areantza auzoa eta Urkulu uharka
* Areantza auzoa eta Kurtzebarri mendia
* Udalaitz eta Aozaratza auzoa Areantzatik

### Areantzako bide zaharra

Altziniturritikirten eta beherantz, Intxaurbe baserri albotik igaroko gara. Ezker aldean, Iturrikoroma iturria eta eskuinerantz joanda, Areantzako Natibitate eliza eta Kanpai eskola. 150 metrora, eskuinean dagoen bide zaharretik, Matxiniturrira ailegatuko gara.
* Areantzako Altziniturri uretsako kartela
* Areantzako Altziniturri uretsa.
* Areantzako elizako aldaba

### Areantzako abeletxea

Bainuetxeko bidetik jaitsi eta 400 metrora, hareazko bidezidorra hartu eta Arientzako errepidera helduko gara. Inguru honetan esne behien jarduera garrantzitsua dago. Nekazari horiei esker Urkuluko paisaia eder mantentzen da.

### Bolinaga auzoa

Areantzako nekazal etxe eta baserri arteko errepidea beherantz jarraituz helduko gara. Aipatzekoa da bertan dagoen Bolinagako errota baserria. Oraindik ere ubidea ikusten da baserriaren beheko aldean. Ondoan harrizko uhaska bere iturriarekin. Puntu honetatik aurrera bide bera jarraituz, ibilbide hasierara helduko gara.
* Katua Bolinagan
* Karduak Areantzan
* Leihoa Bolinagan
* Bolinagako baserria
* Otaloratik hegoalderako ikuspegia

## Erreferentziak

* ↑ «Topogida — Aretxabaletako Udala» www.aretxabaleta.eus . Noiz kontsultatua: 2020-07-19.

## Ikus, gainera

* Euskal Herriko bidaia-gida/Ibilbideak/Arrasate-Arantzazu erromesbidea
* Euskal Herriko bidaia-gida/Ibilbideak/Eleizgarai bidea (Aretxabaleta)
* Euskal Herriko bidaia-gida/Ibilbideak/Gatz Bidie
* Euskal Herriko bidaia-gida/Ibilbideak/Kurtzebarriko Itzulia
* Euskal Herriko bidaia-gida/Ibilbideak/Leintz haraneko begiratokia
* Euskal Herriko bidaia-gida/Ibilbideak/Uretsen bidea. Aretxabaletako bainuetxeen bila
* Euskal Herriko bidaia-gida/Ibilbideak/Urkuluko itzulia
* Euskal Herriko bidaia-gida/Ibilbideak/Gatz Bidie
* Euskal Herriko bidaia-gida/Ibilbideak/Kurtzebarriko Itzulia
* Euskal Herriko bidaia-gida/Ibilbideak/Leintz haraneko begiratokia
* Euskal Herriko bidaia-gida/Ibilbideak/Untzilla, Portillaren hastapena
* Euskal Herriko bidaia-gida/Ibilbideak/Uretsen bidea. Aretxabaletako bainuetxeen bila